Свят :: Сърбия: Някои хора във Вашингтон прекаляват с гледането на филми :: Monitor.bg
09:21 27 Октомври 2017 695 Видяно 0 Споделяния Коментари
Вицепремиерът и министър на външните работи на Сърбия Ивица Дачич определи като глупости думите на заместник-помощник държавния секретар на САЩ Хойт Брайън Ий, че Белград "седи на два стола" между Русия и Запада, предаде БГНЕС. По време на среща със сръбския президент Александър Вучич във вторник (24 октомври), Хойт Брайън Ий изрази безпокойство за руското влияние на Балканите и сътрудничеството между Белград и Москва. Той призова Белград "да престане да седи на два стола" и да балансира между Русия и Запада. Освен това Хойт Ий се изказа рязко срещу предоставянето на дипломатически статут на Руско-сръбския хуманитарен център в град Ниш. "Всичко това са глупости. Мисля, че някои хора, включително и представителят на Държавния департамент, много са гледали "Война на световете" и научна фантастика ... Сърбия изобщо не се интересува от чужди столове, ние нямаме два стола, имаме един и това е Сърбия", посочва Дачич, цитиран от агенция ТАНЮГ. Вицепремиерът добави, че въпросът за статута на Руско-сръбския хуманитарен център ще решат не САЩ и Русия, а ръководството на Сърбия. "Там има петима сърби, четирима руснаци и едно куче. Ако това е, от което Америка трябва да се страхува, тогава този свят наистина е достигнал своето крайно противопоставяне", отбеляза външният министър на Сърбия.
09:16 27 Октомври 2017
Самолет на "България Еър" кръжа час над Шумен (Обновена)
09:39 27 Октомври 2017